alexandrainst/scandi-wiki huggingface dataset:
Vicelva

Vicelva er en slekt av kortvinger.

Utseende 
En liten, avlang, jevnbred, litt flat, blank, brunlig kortvinger. Kroppen er font hårete. Hodet er nokså stort, rundet, med små fasettøyne, antennene forholdsvis korte, fortykket mot spissen. Pronotum er avrundet firkantet, bredere enn langt. Dekkvingene er jevnbrede, betydelige lengre enn pronotum. Bakkroppen er jevnbred, beina nokså korte.

Levevis 
Slekten lever under barken på døde trær, mest løvtrær.

Utbredelse 
Slekten har en spredt utbredelse med én kjent art fra Kasakhstan og én fra Alaska.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien barkkortvinger, Phloeocharinae Erichson, 1839
 Slekten Vicelva Moore & Legner, 1973
 Vicelva altaica (Kastcheev, 2003)
 Vicelva vandykei (Hatch, 1957)

Referanser

Eksterne lenker 
 

Barkkortvinger
Biller formelt beskrevet i 1973
Floatshifting

Floatshifting (engelsk uttrykk, direkte oversatt: «flytgiring») er en metode for å bytte gir med en usynkronisert girkasse uten å bruke clutch, altså «klutsjfri giring». Giring på denne måten er også brukt med synkrone manuelle girkasser, særlig etter ved clutchsvikt, for å hindre at man ødelegger syncromesh-ene med kraften til motoren.

Dyktige sjåfører kan gire med usynkrone girkasser uten clutch ved å matche motorens omdreiningstall (r/min) med drivakslingens rotasjonshastighet mens girkassen er i fri, før man så forsøker å fullføre giringen. Dersom dette mislykkes kan man skade eller ødelegge girkassen. Enkelte lastebilsjåfører bruker denne teknikken med høyere gir. Teknikken brukes også noen ganger på motorsykler, men har i stor grad blitt erstattet av kvikkskiftere til konkurransebruk.

Teknikk 
For å gire opp må man først få motoren opp i høyt turtall. Man må så skifte til fri og skyve moderat på girspaken mot neste gir, og nå turtallet (r/min) er lavt nok vil girspaken gli på plass. 

Når man girer ned kan en lignende teknikk brukes, bortsett fra at man da må ha et tilstrekkelig lavt turtall før man setter giret i fri, og deretter gir litt gass med gasspedalen for å få opp turtallet før man girer ned slik man tilpasser rotasjonshatighetene.

Referanser 

Gir
Paul Shanley

Paul Richard Shanley (født 31. januar 1931, død 28. oktober 2020) var en amerikansk katolsk prest som ble anklaget og domfelt for voldtekt av en mindreårig.
Shanley tiltrakk seg først oppmerksomhet i 1970-årene, etterhvert negativ oppmerksomhet, som «gateprest» der han i utgangspunktet var sjelesørger for narkotikabrukere og ungdom som hadde rømt hjemmefra, hvorav mange som strevde med sin seksualitet. Han skrev blant annet boken Changing Norms of Sexuality. I 1980-årene var Shanley sogneprest for St. Jean the Evangelist Parish i Newton i Massachusetts.

Shanley hadde fått tilnavnet hippiepresten for sitt lange hår og sine sterke meninger, blant dem offentlig forkastelse av kirkens avvisning av homoseksuelle kjønnslig omgang. Han deltok på en konferanse der grunnleggerne av det senere NAMBLA, North American Man Boy Love Association, bestemte seg for å opprette en slik organisasjon som skulle fremme legalisering av slik seksuell omgang. Men Shanley var ikke med blant de 32 personer som senere opprettet NAMBLA i 1978, ifølge en katolsk og en protestantisk prest som var der.

I 1990 ble han overført til St. Anne's i San Bernardino i California. Der eide han og en annet prest samtidig en «bed-and-breakfast» for «gay» kunder 50 miles unna i Palm Springs.

Shanley ble laisert i 2004, det vil si utelukket fra den prestelige stand, av Vatikanet etter dusiner av menn fremstod og fortalte at de i ungdomsårene var blitt seksuelt misbrukt av ham.

I februar 2005 ble Shanley kjent skyldig i seksuelle overgrep og voldtekt mot en mannlig mindreårig, og dømt til fengsel i 12 til 15 år. Han ble løslatt fra Old Colony Correctional Center den 28. juli 2017, etter tolv års soning.

Shanley døde 28. oktober 2020 av hjertesvikt i en alder av 89 år.

Referanser

Katolske prester fra USA
Forfattere fra USA
Personer fra USA
Korn Ferry-touren 2022

Korn Ferry-touren 2022 er den 32. sesongen av Korn Ferry-touren, som ligger nivået under PGA-touren. Den startet 16. januar med Bahamas Great Exuma Classic og avsluttes 4. september med Korn Ferry Tour Championship som siste turnering i Korn Ferry-sluttspillet.

Turneringer 
Programmet under viser turneringene på Korn Ferry-touren 2022. Numrene i parentes etter vinnerenes navn viser antall seire på Korn Ferry-touren, inkludert den turneringen. Ingen akkumulerer mange seire på Korn Ferry-touren, ettersom suksess på dette nivået leder til opprykk på PGA-touren. Spillere som vinner tre turneringer i sesongen vil umiddelbart rykke opp til PGA-touren 2021/22.

Referanser

Eksterne lenker 
 Program over turneringene

Golftourer
Golf i 2022
Sport i USA i 2022
Geir Hammer

Geir Hammer (født 1. januar 1960) er en norsk elektriker, lærer, lokalpolitiker (V) og tidligere trener innen skihopping. Han er omtalt i biografien til den britiske skihopperen, Eddie Edwards også kjent som Eddie the Eagle som en trener som var til stor hjelp, blant annet under en treningsleir i Sveits i 1987.

Hammer er utdannet telemontør og pedagog. Han har arbeidet som lærer ved Kuben videregående skole i Oslo siden 2013. Før dette var han lærer ved Sogn videregående skole fra 2009. Han har hatt to perioder i kommunestyret for Venstre og vært leder for kommunenes idrettsråd i ti år. I 2011 ble Hammer tildelt Paul Harris Fellow av Ski Rotaryklubb for sitt engasjement for ungdommer og idrettsmiljøet i kommunen.

Trenergjerning 
Hammer var trener for SK Skimt på Ski i perioden 1985-2010. Han hadde ansvaret for klubbens juniorer innen skihopp. Han har også vært engasjert i utviklingen av de lokale hoppbakkene i nærområdet. I 2008 var Hammer sentral i arbeidet med å få flyttet porselensspor og plastmatter fra den gamle Holmenkollbakken til Ellingsrudkollen i Ski.

Trener for Eddie the Eagle 
Hammer ble kjent med Eddie Edwards gjennom hoppmiljøet og tok snart en sentral del av trenergjerningen. Møllebakken ble mye brukt til trening av Edwards, i likhet med flere av de norske storhopperne på 1980-tallet. Edwards bodde i perioder hos Hammer. I 1987 ble Hammer med Edwards på treningsleir i Sveits. Oppholdet er omtalt i boken som vellykket. Edwards skal ha hoppet ny personbeste med 91 meter under dette treningsoppholdet. Etter at filmen «Eddie the Eagle» skapte overskrifter, ble Hammer etterspurt om tiden han hadde sammen med Edwards. Dette ble spesielt interessant siden Hammer er utlatt fra filmen, men hyllet som en viktig bidragsyter i Edwards bok.

Se også 
 Liste over kjente ansatte ved Kuben yrkesarena

Referanser 
 
 
 

Norske skihopptrenere
Norske lokalpolitikere
Venstre-politikere i Akershus
Norske pedagoger
Norske elektrikere
Pedagoger ved Sogn videregående skole
Pedagoger ved Kuben videregående skole
Personer fra Nordre Follo
Fødsler i 1960
Glabrimycetoporus

Glabrimycetoporus er en utdødd slekt av biller som hører til familien kortvinger (Staphylinidae).

Utseende 
En middelsstor (ca. 10 millimeter), avlang kortvinge, generelt utseende typisk for Mycetoporini. Fossilet er brunt på farge, men det er neppe de opprinnelige fargen.

Levevis 
Mange av artene i Mycetoporini er skogsinsekter som er knyttet til sopp, både hattsopper og poresopper (kjuker). Både de voksne billene og larvene kryper rundt på og inne i soppen, der de trolig spiser andre insekter, særlig larver av soppmygg og andre tovinger. Siden byttedyrene (og soppen) er mest aktive om høsten er de fleste artene i denne gruppen høstaktive. Dråpekortvingene flyr godt og treffes ofte flyvende.

Utbredelse i tid og rom 
Arten er beskrevet fra fossiler fra overgangen mellom øvre jura og nedre kritt fra Liaoning i Kina.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpekortvinger, Tachyporinae MacLeay, 1825
 Gruppe Mycetoporini C.G. Thomson, 1859 
 Slekten †Glabrimycetoporus Yue, Zhao & Ren, 2009  - én fossil art
 †Glabrimycetoporus amoenus Yue, Zhao & Ren, 2009

Referanser

Eksterne lenker 
 

Fossile insekter
Dråpekortvinger
Biller formelt beskrevet i 2009
Tachinoplesius

Tachinoplesius er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae).

Utbredelse 
Slektenn er utbredt i Afrika.

Systematisk oversikt  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpekortvinger Tachyporinae Macleay, 1825
 Gruppen Tachinusini 
 Slekten Tachinoplesius Bernhauer, 1936
 Tachinoplesius abyssinicus (Ullrich, 1975)
 Tachinoplesius africanus (Ullrich, 1975)
 Tachinoplesius angulatus (Cameron, 1932)
 Tachinoplesius completus (Ullrich, 1975)
 Tachinoplesius latipennis Schülke, 2006
 Tachinoplesius nambouliensis (Ullrich, 1975)
 Tachinoplesius schoelleri Schülke, 2016
 Tachinoplesius turneri Bernhauer, 1936
 Tachinoplesius wittei (Ullrich, 1975)

Referanser

Eksterne lenker 
 

Dråpekortvinger
Biller formelt beskrevet i 1936
Borneos insekter
Coprotachinus

Coprotachinus er en slekt av biller som hører til familien kortvinger (Staphylinidae). De er små til middelsstore, som oftest glatte og blanke biller som kan kjennes på et stort og bredt brystskjold (pronotum) og et forholdsvis lite, rundt hode.

Utseende 
Små (1,8-4,7 millimeter), korte og brede, halvblanke kortvinger, rødbrune på farge. Antennene er nokså korte. Bakkroppen når såvidt bak dekkvingene, og har lange, utstående børstehår på sidene. Pronotum er stort og hvelvet, og er det bredeste kroppssegmentet.

Levevis 
Disse artene kan finnes under barken på døde trær, eller i kompost og annet råtnende, organisk materiale.

Utbredelse 
Slekten er utbredt i tropisk Afrika.

Systematisk oversikt  
Det er nylig presentert en ny klassifikasjon av Tachyporinae , der denne gruppen er omdefinert og mange flere slekter er definert inn i den.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpekortvinger, Tachyporinae MacLeay, 1825
 Gruppe Vatesini Seevers, 1958 
 Slekten Coprotachinus Cameron, 1933 
 Coprotachinus ampliatus (Fauvel, 1905)
 Coprotachinus burgeoni (Bernhauer, 1928)
 Coprotachinus cameroni Campbell, 1994
 Coprotachinus diversicornis (Eppelsheim, 1895)
 Coprotachinus gracilicornis (Bernhauer, 1928)
 Coprotachinus habrocerinus (Eppelsheim, 1895)
 Coprotachinus usambarae (Bernhauer, 1912)

Referanser

Eksterne lenker 
 

Dråpekortvinger
Biller formelt beskrevet i 1933
Tobiissima

Tobiissima er en slekt av biller som hører til familien kortvinger.

Utseende

Levevis 
Disse billene lever knyttet til maur (såkalte myrmekofiler), spesielt hærmaur i slekten Aenictus.

Utbredelse 
Slekten er utbredt i Sørøst-Asia og Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Aenictoteratini Kistner, 1993 - ikke i Norge
 Slekten Tobiissima Kistner, 1997
 Tobiissima rosciszewskii Kistner, 1997

Referanser

Eksterne lenker 
 

Småkortvinger
Biller formelt beskrevet i 1997
Megalogastria

Megalogastria er en slekt av biller som hører til den store underfamilien Aleocharinae i familien kortvinger (Staphylinidae).

Utseende  
Små (3-4 millimeter), avlange, blanke, brunlige kortvinger.

Levevis 
Ingenting er kjent om biologien til disse artene.

Utbredelse 
Slekten er utbredt i Tyrkia og Israel.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Aleocharini  
 Slekten Megalogastria Bernhauer, 1901
 Megalogastria alata Assing, 2007
 Megalogastria cingulata (Eppelsheim, 1889)
 Megalogastria crassiventris Assing, 2007

Referanser

Eksterne lenker 
 

Småkortvinger
Biller formelt beskrevet i 1901
Plataraea

Plataraea er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, to av dem er funnet i Norge.

Utseende  
Små (gjerne 3-4,5 millimeter), gulbrune kortvinger, kroppen forholdsvis avlang. De kan kjennes fra de fleste av Atheta-artene på den lysere fargen.
Antennene er middels lange. Hodet er gjerne svart, ellers er kroppen ofte forholdsvis lyst gulbrun. Pronotum er mye bredere enn langt, bakkanten noe utbuktet. Dekkvingene er forholdsvis lange (mye lengre enn pronotum), tydelig utvidet bakover, med rett bakkant. Bakkroppen er ganske bred og parallellsidig.

Levevis 
Plataraea-artene lever på skogbunnen.

Utbredelse 
Slekten er utbredt i Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Athetini Casey, 1910
 Slekten Plataraea Thomson, 1858
 Plataraea abruzziana (Benick, 1934)
 Plataraea brunnea (Fabricius, 1798) - finnes i Norge
 Plataraea dubiosa (Benick, 1934)
 Plataraea dux (Peyron, 1858)
 Plataraea elegans (Benick, 1934)
 Plataraea fiorii (Bernhauer, 1908)
 Plataraea interurbana (Bernhauer, 1899)
 Plataraea nigrifrons (Erichson, 1839)
 Plataraea punctifrons (Sawada, 1970)
 Plataraea spaethi (Bernhauer, 1898)
 Plataraea verbekei Haghebaert, 1990

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1858
Compsusa

Compsusa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende 
Små, slanke, blanke kortvinger. Hodet er rundt og tydelig avsatt fra det foran rundede halsskjoldet (pronotum). Antennene er forholdsvis lange, fortykkede mot spissen. Dekkvingene er markert bredere enn pronotum og bakkroppen, blanke, med rundede "skuldre", ved roten med noen dype lengdefurer. Bakkroppen er smal ved roten, blir litt bredere lenger bak. Beina er forholdsvis lange og slanke, fram- og mellomføttene består av fire ledd, bakføttene av fem.

Levevis 
Arten er knyttet til maur (myrmekofiler), som den etterligner.

Utbredelse 
Slekten er utbredt på Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Autaliini Thomson, 1859
 Slekten Compsusa Pace, 2000 
 Compsusa neoguineensis Pace, 2000

Referanser

Eksterne lenker 
 

Småkortvinger
Biller formelt beskrevet i 2000
Ny-Guineas insekter
Alice von Hildebrand

Alice Marie von Hildebrand, opprinnelig Alice Marie Jourdain (født 11. mars 1923 i Brussel, død 14. januar 2022 i New Rochelle i New York i USA) var en belgisk-amerikansk katolsk filosof og teolog. 

Hun kom som krigsflyktning i 1940 til USA, der hun siden da var bosatt, og begynte å undervise ved Hunter College i New York City i 1947. Hun giftet seg i 1959 med filosofen og teologen Dietrich von Hildebrand (1889–1977), som hun møtte ved Fordham University i New York, der hon var student og han professor. Hun ble emeritert i 1984.

Bibliografi
 Greek Culture, the Adventure of the Human Spirit, redaktør(G. Braziller, 1966)
 Introduction to a Philosophy of Religion (Franciscan Herald Press, 1970)
 By Love Refined: Letters to a Young Bride (Sophia Institute Press, 1989)
 Women and the Priesthood (Franciscan University Press, 1994) 
 By Grief Refined: Letters to a Widow (Franciscan University Press, 1994)
 Memoiren und Aufsätze gegen den Nationalsozialismus, 1933–1938, sammen med Dietrich von Hildebrand og Rudolf Ebneth, (Matthias-Grünewald-Verlag, 1994) 
 Soul of a Lion: Dietrich Von Hildebrand: a Biography (Ignatius Press, 2000) 
 The Privilege of Being a Woman (Veritas Press, 2002)

Referanser

Eksterne lenker 
 Dietrich von Hildebrand Legacy Project

Belgiske katolske teologer
Belgiske filosofer
Personer fra Brussel
Breifokk

Breifokk er et råseil som heises opp under en rå på et gaffelrigget seilfartøy. 

Breifokken heises fra dekk hver gang istedenfor å bli pakket på råen. Ofte er breifokken smalere enn råen og dras over til lo side.

Breifokk ble brukt på alle jakter, men også på galeaser og skonnerter var det vanlig.

Over breifokken var det ofte et råseil til, kalt «skværseilet».

Referanseliste

Litteratur og kilder 

 Torbjørn Hertel-Aas «Jekter og jektefart» Emnehefte publisert av Stavanger museum, Sjøfartsmuseet, 1990

ISBN 82-90054-26-2

Seil
Termitochara

Termitochara er en slekt av biller som hører til familien kortvinger. Denne gruppen lever i et tett samliv med termitter.

Utseende 
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

Levevis 
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

Utbredelse 
Arten lever på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Corotocini Fenyes, 1918
 Understammen Termitocharina
 Slekten Termitochara Wasmann, 1893
 Termitochara kraatzi Wasmann, 1893

Referanser

Kilder 
 Christopher Taylor (2012) Catalogue of Organisms - The Corotocini in their Gut-Swollen Glory.

Eksterne lenker 
 

Småkortvinger
Biller formelt beskrevet i 1893
Madagaskars insekter
Philacamatus

Philacamatus er en slekt av biller som hører til familien kortvinger.

Utseende 
Små (gjerne ca. 2,5 millimeter), spinkle, blinde, maurlignende, blanke, rødbrune til mørkbrune kortvinger. Antennene er ganske kraftige, kroppsbygningen spinkel bortsett fra den store bakkroppen. Bakkroppen er pæreformet med smal "stilk" ved roten, som hos maurene. Pronotum er langt og smalt, ligner på den måten maurene, hodet er smalt med ganske små fasettøyne.

Levevis 
Denne gruppen er knyttet til maur (myrmekofile), særlig hærmaur i slekten Eciton.

Utbredelse 
Slekten er utbredt i Argentina og Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Crematoxenini Mann, 1921
 Slekten Philacamatus Bruch, 1933
 Philacamatus bosqi Bruch, 1933

Referanser

Eksterne lenker 
 

Småkortvinger
Biller formelt beskrevet i 1933
Argentinas insekter
Superisligaen 2021/22

Superisligaen 2021/22 var den 62. sesongen av Danmarks øverste nivå i ishockey.  vant både grunnspillet og sluttspillet.

Tabellen
Hvert lag spilte mot hverandre seks ganger (3 hjemme og 3 borte). Kamper som ble avlyst på grunn av smitteutbrudd av Covid-19 ble det gitt 1,5 poeng til hvert av lagene.

Lagene

Sluttspillet

Se også

Referanser

Eksterne lenker 
 

 
Ishockey i 2021
Ishockey i 2022
Den østerrikske hockeyligaen 2021/22

Den østerrikske hockeyligaen 2021/22, også kalt ICE Hockey League 2021/22 var den 93. sesongen av Østerrikes øverste nivå i ishockey. Nye lag for sesongen var ,  og .  vant både grunnspillet og sluttspillet.

Tabellen

Lagene

Sluttspillet

Se også

Referanser

Eksterne lenker 
 

 
Ishockey i 2021
Ishockey i 2022
Dlefa

Dlefa er en slekt av biller som hører til familien kortvinger.

Utseende

Levevis 
Disse små billene er tett knyttet til termitter.

Utbredelse 
Gruppen er utbredt på Borneo (Sabah) og i Vest-Malaysia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Feldini Kistner, 1972 
 Slekten Dlefa Kistner, 1975
 Dlefa syedi Kistner, 1975
 Dlefa tamanensis Kistner, 1975

Referanser

Eksterne lenker 
 

Småkortvinger
Biller formelt beskrevet i 1975
Borneos insekter
Vest-Malaysias insekter
Micrearota

Micrearota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende 

Små til middelsstore, avlange, brunlige kortvinger. Beina er slanke og ikke spesielt lange, føttene har fire ledd på frambeina, fem på mellom- og bakbeina. Hodet er stort og rundet med middelsstore fasettøyne, antennene noe lenger enn hode + pronotum, litt spoleformede. Pronotum er ovalt, noe bredere enn langt, dekkvingene jevnbrede, noe lengre enn pronotum. Bakkroppen er nokså jevnbred.

Levevis 
Som andre kortvinger er de rovdyr som lever av andre små leddyr. I likhet med mange andre småkortvinger kan de finnes på skogbunnen.

Utbredelse 
Slekten er utbredt i Holarktis, men mangler i Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Geostibini 
 Slekten Micrearota Casey, 1910
 Micrearota loricula (Casey, 1910)
 Micrearota prolongata (Casey, 1910)
 Micrearota testata (Casey, 1910)
 Micrearota vestigialis (Erichson, 1839)

Eksterne lenker 
 

Småkortvinger
Biller formelt beskrevet i 1910
Electrogymnusa

Electrogymnusa er en utdødd slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende 
En middelsstor (ca. 5 millimeter), ganske brede, mørke kortvinger. Antennene er svært tynne, også maksillepalpene er lange og tynne. Kroppen har kraftig mikroskulptur og virker ganske matt. Ellers kjennes slekten hovedsakelig igjen på munndelenes form. Arten ligner mye på artene i den nålevende slekten Gymnusa.

Levevis 
Disse artene lever på fuktige steder, som myrer, sumper og bredden av ferskvann. Der kan de finnes mellom mose og råtnende plantedeler.

Utbredelse i tid og rom 
Arten er beskrevet fra baltisk rav, dette stammer fra eocen-tiden.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Gymnusini Heer, 1839
 Slekten †Electrogymnusa Wolf-Schwenninger, 2004
 †Electrogymnusa baltica Wolf-Schwenninger, 2004

Referanser

Eksterne lenker 
 

Småkortvinger
Biller formelt beskrevet i 2004
Fossile insekter